als_Latn dik_Latn sag_Latn
Një 35-vjeçar nga Tirana po hetohet nën akuzën se ka kërcënuar një efektive policie. Burimet policore bëjnë me dije se bëhet fjalë për shtetasin Ndriçim Boshnjaku, banues në Tiranë, pasi akuzohet se ka kanosur e shqetësuar nëpërmjet telefonit 25 vjeçaren E.TH., banuese në qytetin e Korçës dhe punonjëse policie në Seksionin e Qarkullimit Rrugor në këtë qytet.
Duket se telefonatat dhe mesazhet e vazhdueshme nga 35 vjeçari e kanë shqetësuar policen e re, e cila ka vendosur të marrë një tjetër hap. Ajo ka shkuar pranë komisariatit të Korçës dhe ka bërë denoncimin.
Materialet hetimore në ngarkim të Boshnjakut janë referuar në Prokurorinë e Korçës.
Deklarata e plotë:
Më datë 08.06.2017, u referuan materialet në Prokurorinë e Rrethit Gjyqësor Korçë, për shtetasin N.B, 35 vjeç pasi dyshohet se në mënyrë të vazhdueshme ky shtetas ka kanosur dhe shqetësuar nëpërmjet telefonit shtetasen E.Th, 25 vjeçe, banuese në Korçë me detyrë punonjëse policie. Nenet 84 e 275 të Kodit Penal
als_Latn als_Latn als_Latn als_Latn als_Latn